cyanic-selkie/wikianc huggingface dataset:
Միջուկային տանկ
Ընդհանուր հայեցակարգային խնդիրներ
Ատոմային տանկի հայեցակարգի հիմնական մարտահրավերն այն էր, որ երկար գործառնական հեռահարությունը պարտադիր չէ, որ վերածվի մեքենայի բարձր ինքնավարության։ Սահմանափակող գործոնները ներառում էին զինամթերքի մատակարարումը, մեխանիկական մասերի քսանյութերը և տանկի գծերի կյանքի տևողությունը։ Արդյունքում, ատոմային տանկերի վերալիցքավորման գործընթացի պարզեցումը և տանկային ստորաբաժանումներից վառելիքով լիցքավորող մեքենաների բացառումը գործնականում զգալիորեն չբարելավեց դրանց ինքնավարությունը։ Բացի այդ, ատոմային տանկերը զգալիորեն ավելի թանկ էին, քան սովորական տանկերը, և դրանց սպասարկումն ու վերանորոգումը կպահանջի հատուկ պատրաստված անձնակազմ, ինչպես նաև մասնագիտացված վերանորոգման մեքենաներ և սարքավորումներ։ Ավելին, նման տանկը, հավանաբար, կհանգեցնի տարածքի վնասակար աղտոտմանը։
Նշումներ
Կատեգորիա:Տանկեր
Կիրիլ Շտիրբու
Կիրիլ Անտոնովիչ Շտիրբու (Кирилл Антонович Штирбу, Chiril Știrbu, ), մոլդավացի խորհրդային դերասան։ ԽՍՀՄ ժողովրդական արտիստ (1960 թվական)։
1937 թվականին ավարտել է Օդեսայի թատերական ուսումնարանը և ընդունվել Տիրասպոլի 1-ին Մոլդավայի դրամատիկական թատրոնը։ Մոլդավական բեմում Վ․ Ի․ Լենինի կերպարի առաջին ստեղծողներից է (Պոգոդինի «Կրեմլյան կուրանտներ», «Հրացանավոր մարդը», Շատրովի «Հանուն հեղափոխության»)։ Լավագույն դերերից են նաև՝ Շվանդյա (Տրենյովի «Լյուբով Յարովայա»), Տրուֆալդինո (Գոլդոնիի «Երկու տիրոջ ծառան»), Լիր արքա (Շեքսպիրի «Լիր արքա»)։ Շտիրբուլը եղել է Մոլդավիայի ԿԿ Կենտկոմի անդամ (1963-1976 թվականներին)։ Եղել է Մոլդավիայի ԽՍՀ 2-4-րդ գումարումների Գերագույն սովետի դեպուտատ։ Արժանացել է Մոլդավիայի ԽՍՀ պետական մրցանակի (1970)։
Պարգևատրվել է Լենինի, «Հոկտեմբերյան հեղափոխության», Աշխատանքային կարմիր դրոշի շքանշաններով։
Պոկոտիլովսկի գյուղական խորհուրդ (Խարկովի մարզ)
Պոկոտիլովսկի գյուղական խորհուրդ  (Покотилівська селищна рада), Ուկրաինայի Խարկովի մարզի Խարկովսկի շրջանում ։
2001 թվականի տվյալներով Պոկոտիլովսկի գյուղական խորհրդում բնակվում էր 10350 մարդ։ Բնակավայրը զբաղեցնում է 13.23 կմ² տարածք։ Բնակչության խտությունը կազմում էր 782.31 մարդ/կմ²։ Խորհրդում կա 1 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1920 թվականին հիմնադրված բնակավայրեր
Թբիլիսիի քաղաքապետների ցանկ
Թբիլիսիի քաղաքապետների ցանկ, ժամանակակից Վրաստանի մայրաքաղաք Թբիլիսիի վարչական ղեկավարների ցանկը՝ սկսած միջնադարում, նոր ու նորագույն ժամանակաշրջաններում, երբ քաղաքը հայտնի էր նաև որպես Տփղիս կամ Թիֆլիս։ Պատմական ժամանակագրությունից հայտնի է Թբիլիսիի քաղաքապետների (շահապների, մելիքների, քաղաքագլուխների) ցանկը սկսած 11-րդ դարից։ Ստորև ներկայացված է այդ ցանկը
Սուրբ Մարիամ եկեղեցի (Սայդաբադ)
Սուրբ Մարիամ եկեղեցի, Հայ Առաքելական Եկեղեցի Հնդկաստանի Արևմտյան Բենգալիա նահանգի Մուրշիդաբադ շրջանի Բահարամփուրի քաղաքի մոտ գտնվող Կոսիմբազար Սայդաբադ քաղաքում ։ Այն նվիրված է Հիսուսի մորը՝ Մարիամին։
Պատմություն
Սուրբ Մարիամ եկեղեցին իր միջոցներով կառուցել է Խոջա Պետրոս Առաթունը 1757–58 թվականներին՝ ի հիշատակ իր ծնողների և եղբայրների ։ Նա այն ժամանակ եղել է Կալկաթայի հայ համայնքի ղեկավարը։ Եկեղեցու կառուցման արժեքը կազմել է երկու լաք երեսունվեց հազար ռուփի։
Հայ վաճառական և Հայկական բարեգործական ակադեմիայի հիմնադիր Մանացաքեն Վարդոնն ապրում էր Սայդաբադում։  Իր մահից հետո, 1827 թվականի հոկտեմբերի 13-ին, նա թաղվեց այս եկեղեցում ։
Եկեղեցին փակվել է 1860 թվականին։ 2005 թվականին Կալկաթայի հայ եկեղեցական համայնքի կողմից սկսված հիմնանորոգումից հետո եկեղեցին վերաօծվել է 2006 թվականին ։
Ծանոթագրություններ
Կատեգորիա:Հայերը Հնդկաստանում
Բերնստենի ռեակցիա
Բերնստենի ռեակցիա, թթվային կատալիզի պայմաններում դիարիլամինների և կարբոնաթթուների կոնդենսացումից 9-ալկիլ և արիլտեղակալված ակրիդինների ստացման մեթոդ։
Առաջին անգամ ռեակցիան նկարագրվել է Ավգուստ Բերնսի կողմից 1878 թվականին ամիդինների հատկությունների ուսումնասիրման ընթացքում՝ բենզոյական թթվի նիտրիլի և դիֆենիլամինի փոխազդեցության օրինակով ։
Հետագայում ռեակցիան կատարելագործվել է ցինկի քլորիդը և պոլիֆոսֆորական թթուն որպես կատալիզատոր օգտագործելու շնորհիվ ։
Ռեակցիայի մեխանիզմ
Երկար ժամանակ Բերնստենի ռեակցիայի մեխանիզմը քննարկաման առարկա էր, ընդ որում հիմնականում քննարկվում էր ռեակցիայի սկզբի երկու այլընտրանքային տարբերակ՝ դիարիլամինի N-ացիլացում՝ հետագա ներմոլեկուլային C-ացիլացում ամինոխմբի նկատմամբ օրթո- դիրքում և ուղղակի C-ացիլացում։ Ապացուցված է, որ դիֆենիլամինի N-ացիլացումը նույնպես բերում է ակրիդինների ստացման, սակայն N-ացիադիֆենիլների օգտագործումը ռեակցիայի ելքը չի բարձրացնում և այդ պատճառով ներկայումս ռեակցիայի սկիզբը համարվում է ացիալ կատիոնի (պոլիֆոսֆորական թթվի կիրառման դեպքում) կամ քլորանհիդրիդի (ցինկի քլորիդի կիրառման) միջոցով C-ացիլացումը ։
== Ընթացք և մոդիֆիկացիաներ == Բերնստենի ռեակցիայի դասական ընթացքի մեթոդիկան համարվում է դիֆենիզամինի և արոմատիկ կամ ալիֆատիկ կարբոնաթթվի էկվիվալենտ կամ ավելցուկի տաքացումը 1,5-3 անգամ գերազանցող ցինկի քլորիդի առկայությամբ։ Ռեակցիան տեղի է ունենում առանց լուծիչի և տևում է մոտ 3 ժամ։ Ցնդող կարբոնաթթուների դեպքում ռեակցիան իրականացվում է զոդված փորձանոթների մեջ, չտեղակալված ակրիդինների ստացման ելքը մրջնաթթու օգտագործելու դեպքում շատ ցածր է։
Ցինկի քլորիդով կատալիզվող ռեակցիաներում մասնակցում են հիդրօքսիտեղակալված դիֆենիլամինները, ընդ որում ներմոլեկուլային կոնդենսացումը տեղի է ունենում հիդրօքսի- խմբի նկատմամբ պարա- դիրքում։ Այսպես, 3-հօդրօքսիֆենիլամինը 4-հիդրօքսիբենզոյական թթվի հետ փոխազդելիս ստացվում է բացառապես 3-հիդրօքսիակրիդիններ։
Կովալչուկովկա
Կովալչուկովկա (Ковальчуківка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1910 թվականին։
2001 թվականի տվյալներով Կովալչուկովկա գյուղում բնակվում էր 24 մարդ։ Բնակավայրը զբաղեցնում է 0,609 կմ² տարածք։ Բնակչության խտությունը կազմում էր 39,41 մարդ/կմ²։
Վալոնյան Բրաբանտ
Վալոնյան Բրաբանտ (Brabant wallon, Braibant walon, Waals-Brabant, Wallonisch-Brabant), Բելգիայի թագավորության տասը նահանգներից և Վալոնիայի հինգ նահանգներից մեկը։ Նահանգներից ամենափոքրն է։ Կազմավորվել է 1995 թվականի հունվարի 1–ին Բրաբանտ նահանգի՝ լեզվական սկզբունքով բաժանելու ընթացքում, որի արդյունքում առաջացել են Վալոնյան և Ֆլամանդական Բրաբանտ նահանգները։
Սահմանակցում է Էնո, Նամյուր, Լիեժ և Ֆլամանդական Բրաբանտ նահանգներին։ Վարչական կենտրոնը Վավր քաղաքն է։
Վարչական բաժանում
Բաղկացած է 27 համայնքներից.
Արտաքին հղումներ
Կատեգորիա:Բելգիայի նահանգներ
Վիրավորանք (մուլտֆիլմ)
Վիրավորանք (Обида), խորհրդային մուլտիպլիկացիոն ֆիլմ, որը նկարահանվել է 1962 թվականին, Ռոման Կաչանովի կողմից։ Մուլտֆիլմում օգտագործվել են հարթ ֆակտուրային տիկնիկներ ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1962 մուլտֆիլմեր Կատեգորիա:Ռոման Կաչանովի մուլտֆիլմեր Կատեգորիա:Մուլտֆիլմեր երեխաների մասին
(3611) Դաբու
(3611) Դաբու (Dabu), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 20-ին Մանուշակագույն լեռան աստղադիտարանի կողմից Նանկինում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոշոկ (գյուղ, Սուդոգոդսկի շրջան)
Մոշոկ (Мошок), գյուղ Ռուսաստանի Վլադիմիրի մարզի Սուդոգոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 1133 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վլադիմիրի մարզի Սուդոգոդսկի շրջանի բնակավայրեր
Հայաստանի Հանրապետության դիվանագիտական աստիճան
Հայաստանի Հանրապետության դիվանագիտական աստիճաններ՝ հատուկ դասային աստիճաններ են, որոնք դիվանագետներին շնորհվում են դիվանագիտական ծառայության անցնելիս և ծառայության ընթացքում։ Դիվանագիտական աստիճանները բնութագրում են մասնագիտական գիտելիքներին և աշխատանքային ունակություններին համապատասխանող որակավորումը։
Հայաստանի Հանրապետության դիվանագիտական աստիճանները լինում են բարձրագույն դիվանագիտական և դիվանագիտական։ Դիվանագիտական աստիճանները շնորհվում են ցմահ։
Բարձրագույն դիվանագիտական աստիճաններ
Հայաստանի Հանրապետության բարձրագույն դիվանագիտական աստիճանները շնորհում է Հայաստանի Հանրապետության Նախագահը։
Դիվանագիտական աստիճաններ
Հայաստանի Հանրապետության դիվանագիտական աստիճանները շնորհում է Հայաստանի Հանրապետության արտաքին գործերի նախարարը՝ արտաքին գործերի նախարարության մրցութային-ատեստավորող հանձնաժողովի եզրակացության հիման վրա։
Կատեգորիա:Քաղաքագիտություն
Էժենի Գրանդե
«Էժենի Գրանդե» (Eugénie Grandet), Օնորե դը Բալզակի վեպը, որն առաջին անգամ հրատարակվել է «L’Europe littéraire» ամսագրում 1833 թվականի սեպտեմբերին։ Վեպը գրելու ընթացքում ծագել է «Մարդկային կատակերգություն» շարքի մտահղացումը, և հեղինակը գրեթե անմիջապես նախապատրաստել է երկրորդ հրատարակությունը՝ փոխելով որոշ հերոսների անուններն այնպես, որ «Էժենի Գրանդե» վեպը տեղավորվում է «Տեսարաններ գավառական կյանքից» (ֆր․՝ Scènes de la vie de province) բաժնում։ Բալզակն այդ հրատարակությունը նվիրել է Մարիա դյու Ֆրենեին, որն այդ ժամանակ նրա սիրուհին էր և նրա դստեր՝ Մարի Կարոլին դյու Ֆրենեի մայրը։
Սյուժե
Գավառական հողատեր Ֆելիքս Գրանդեի կյանքում, որը նախկին գյուղացի է, որը հարստացել է Ֆրանսիական հեղափոխությունից հետո՝ կնոջ օժիտի շնորհիվ, ոսկուց բացի այլ հետաքրքրություն չկա։ Նա վարում է գրեթե չքավոր կենսակերպ, որին ստիպում է հետևել նաև իր ընտանիքի անդամներին՝ ցուցաբերելով բռնատիրական վարք։ Տեղի բնակիչները խղճահարությամբ են վերաբերվում նրա կնոջն ու դստերը, սակայն ոչ ոք չգիտի նրա կարողության իրական չափը։ Նրանց տուն այցելում են միայն բանկի դը Գրասենը և նոտար Կրյուշոն։ Հարստության միակ ժառանգի՝ Էժենիի հետ ամուսնանալու համար պայքարում են Կրյուշոյի եղբորորդին և դը Գրասենի որդին։
Ամեն ինչ փոխվում է, երբ Էժենիի ծննդյան օրը Գրանդեների տանը հայտնվում է Փարիզից եկած Շառլը՝ պարոն Գրանդեի բանկիր եղբայր Գիյոմի որդին, որը նրան հանձնում է նամակ հորից։ Նամակում Գիյոմը եղբորը խնդրում է Շառլին օգնել մեկնելու Հնդկաստան, ինչպես նաև հայտնում է իր պարտքերի, սնանկանալու և ինքնասպան լինելու մտադրության մասին։ Հաջորդ օրը թերթերում տպագրվում է բանկի Գրանդեի ինքնասպանության լուրը։
Շառլը հիացնում է տեղի բնակչությանն ու գրավում գավառացի աղջկա սիրտն իր բարձրաշխարհիկ վարվելաձևով ու նորաձև հագուստներով։ Սակայն հոր սնանկության պատճառով Շառլը պետք է մեկնի Հնդկաստան, և Էժենին նրան է տալիս իր ունեցած թանկարժեք իրերը՝ արժանանալով հոր զայրույթին։ Շուտով մահանում է Էժենիի մայրը։ Հետագա տարիներին ոչինչ չի փոխվում Էժենիի կյանքում։ Գրանդեն կարողանում է կրճատել եղբոր պարտքը, սակայն զգալով իր մոտալուտ մահը՝ նա դստերն սկսում է սովորեցնել գործերը վարելու կարգը։ Հոր մահվանից հետո Էժենին մնում է մենակ ու շարունակում է վարել նրա գործերը։ Շառլը, ստրկավաճառությամբ կուտակելով որոշակի հարստություն, որոշում է դիմել կրկնակի դավաճանության՝ չվճարելով հոր պարտքերը և գրելով Էժենիին այն մասին, որ իր պատանեկան սիրահարվածությունն անցել է։ Իմանալով, որ Շառլը ցանկանում է հարստության համար ամուսնանալ  օրիորդ դ'Օբրիյոնի հետ, բայց աղջկա հայրը դեմ է, որովհետև նա հրաժարվում է վճարել հոր պարտքերը, նույն երեկոյան Էժենին համաձայնում է ամուսնանալ Կրյուշոյի հետ՝ նախքան այդ նրան ուղարկելով Փարիզ՝ վճարելու հորեղբոր պարտքերն ու առլից գնելու այն ոսկե իրերը, որոնք ինքը ժամանակին նվիրել էր նրան։ Կրյուշո կատարում է իրեն վերապահված գործը՝ վերջնականապես ընկճելով Շառլին այն տեղեկությամբ, որ Էժենին իր ժլատ հորից ժառանգել է քսան միլիոն։
Հետևելով ամուսնական պայմանագրին՝ Կրյուշոն մշտապես հարգալից է վերեբերվում կնոջը, բայց հոգու խորքում սպասում է նրա մահվանը։ Սակայն առաջինը մահանում է Կրյուշոն, և Էժենին այրիանում է երեսունվեց տարեկանում։ Նա շարունակում է վարել հոր գործերը՝ հետևելով նրա պատգամին։
Արտաքին հղումներ
Կատեգորիա:Օնորե դը Բալզակի վեպեր
Կուրբալի
Կուրբալի, գյուղ Արևմտյան Հայաստանում, Էրզրումի վիլայեթի Երզնկայի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Սան Միգել դու Արագուայա
Սան Միգել դու Արագուայա (São Miguel do Araguaia), համայնք Բրազիլիայում՝ Գոյաս նահանգի կազմում։ Մունիցիպալիտետ Գոյաս նահանգի հյուսիսարևմտյան մարզում։ Մտնում է Սան Միգել դու Արագուայայի գավառի կազմի մեջ։ Բնակչությունը կազմում է 25 472 մարդ՝ 2006 թվականի տվյալներով։ Գրավում է 6 144,380 կմ2 տարածք։ Բնակչության խտությունը՝ 4,1 մարդ/կմ²։
Պատմություն
Քաղաքը հիմնադրվել է 1958 թվականի նոյեմբերի 14-ին։
Աշխարհագրություն
Տեղանքի կլիման արևադարձային կիսաանապատային է։
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր Կատեգորիա:1958 թվականին հիմնադրված բնակավայրեր
Սադով (գյուղ, Լուցկի շրջան)
Սադով (Садів), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1284 թվականին։
2001 թվականի տվյալներով Սադով գյուղում բնակվում էր 830 մարդ։ Բնակավայրը զբաղեցնում է 1,67 կմ² տարածք։ Բնակչության խտությունը կազմում էր 497,01 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1284 թվականին հիմնադրված բնակավայրեր
Հայման Շտայնթալ
Հայման Շտայնթալ (Heymann Steinthal, ), գերմանացի լեզվաբան։ Բեռլինի համալսարանի պրոֆեսոր (1863 թվականից), լեզվաբանության մեջ հոգեբանական ուղղության հիմնադիրներից։
Գործունեության առաջին շրջանում նկատելի աշխատանք է կատարել Վ․ Համբոլդտի հայացքները տարածելու ուղղությամբ։ Լեզվական երևույթները մեկնաբանել է հոգեբանության՝ ժողովրդահոգեբանության դիրքերից։ Անդրադարձել է լեզվի ծագման ու զարգացման, լեզվի ու մտածողության փոխհարաբերության հարցերին, լեզուների տիպաբանական դասակարգմանը։ Փորձել է հիմնավորել լեզվի ծագման «բնաձայնության տեսությունը»։ Այսպես կոչված, ժողովրդի ոգու արտահայտման մեջ էական տեղ է հատկացրել լեզվին։ Թեև մարդկային կոլեկտիվների ձևավորման ու լեզվի ծագման խնդրում կարևոր գործոն է դիտել աշխատանքը, սակայն շատ երևույթների մեկնաբանության մեջ ունեցել է իդեալիստական հայեցակետ։ Զբաղվել է նաև լեզվաբանության պատմության հարցերով։
Ծանոթագրություններ
Կատեգորիա:Գերմանացի լեզվաբաններ Կատեգորիա:Գերմանացի բանասերներ Կատեգորիա:Հումբոլդտի համալսարանի շրջանավարտներ Կատեգորիա:Գերմանացի հոգեբաններ Կատեգորիա:Գերմանիայի հրեաներ
Կամաս շրջան (Այդահո)
Կամաս շրջան (Camas County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 2.784 կմ² է, բնակչությունը՝ 1 126 մարդ (2008 թվականի տվյալներով)։ Շրջկենտրոնն է Ֆեյրֆիլդ բնակավայրը ։ Կազմավորվել է 1917 թվականին։
Շրջանի անվան մեջ արտացոլվել է ագավաների ընտանիքին պատկանող կամասի բույսի անվանումը, բույս, որի սոխուկներով սնվել են այստեղի առաջին բնակիչները ։
Ժողովրդագրություն
'''Բնակչության թվաքանակի փոփոխությունները.
Կատեգորիա:Այդահոյի շրջաններ
Պֆուլգրիսայմ
Պֆուլգրիսայմ (Pfulgriesheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 9 կմ հյուսիս-արևմուտք։
Տնտեսություն
2010 թվականին ուներ 787 աշխատունակ (15-64 տարեկան) բնակիչ, որոնցից ակտիվ էին 598-ը, իսկ ոչ ակտիվները` 189։ Ակտիվության ցուցանիշը կազմում է 76,0 %։ 598 աշխատունակ մարդկանցից աշխատել է 563 անձ (296 տղամարդ և 267 կին)։ Գործազուրկ են եղել 35 անձ (25 տղամարդ և 10 կին)։ 189 անաշխատունակներից 77-ը եղել են աշակերտներ կամ ուսանողներ, 82-ը` թոշակառուներ, իսկ 30-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կանոե
Կանոե (en. canoe, canoa - մաքոք, մակույկ), անթիակալ նավակ, ունի մաքոքանման կորպուս, թիավարում են մեկ մակույկաթիով։ Լինում է տնտեսական նպատակների համար, տուրիստական և մարզական, իսկ երբեմն մրցավազքերի համար։
Կանոեներով մրցավազք սպորտաձևը մտել է օլիմպիական խաղերի ցուցակ 1936 թվականին։ Այնպիսի երկրներում, ինչպիսիք են Կանադան և Նոր Զելանդիան, կանոեն մեծ դեր է խաղացել ոչ միայն նրանց տնտեսության, այլև պատմության մեջ։
Գրականություն
Կատեգորիա:Նավի տեսակներ Կատեգորիա:Զբոսաշրջություն
Գրինվիչյան հետիոտնի թունել
Գրինվիչյան հետիոտնի թունել, հետիոտնային թունել, կառուցված Թեմզա գետի տակ։ Գտնվում է Լոնդոնի արևելյան մասում և միացնում է Գրինվիչը հարավից Շան կղզու հյուսիսային մասի հետ։
Շինարարությունը սկսվել է 1899 թվականի հունիսին, իսկ բացումը կատարվել է 1904 թ. օգոստոսի 4-ին։ Թունելի երկարությունը մոտ 370 մ է։
Արտաքին հղումներ
Կատեգորիա:Թունելներ Կատեգորիա:Լոնդոնի տրանսպորտ
Ռոգանսկի գյուղական խորհուրդ (Խարկովի մարզ)
Ռոգանսկի գյուղական խորհուրդ  (Роганська селищна рада), Ուկրաինայի Խարկովի մարզի Խարկովսկի շրջանում ։
2001 թվականի տվյալներով Ռոգանսկի գյուղական խորհրդում բնակվում էր 19548 մարդ։ Բնակավայրը զբաղեցնում է 61.8 կմ² տարածք։ Բնակչության խտությունը կազմում էր 316.31 մարդ/կմ²։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1943 թվականին հիմնադրված բնակավայրեր
Սան Բերնարդինո շրջան (Կալիֆոռնիա)
Սան Բերնարդինո շրջան (San Bernardino County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 51.96 կմ² է, բնակչությունը՝ 2035210 մարդ (2010 թ. տվյալներով)։ Շրջկենտրոնն է Սան Բերնարդինո բնակավայրը։ Կազմավորվել է 1853 թ.։
Կատեգորիա:Կալիֆոռնիայի շրջաններ
Կոտելևկա
Կոտելևկա (Котелевка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1675 թվականին։
Արտաքին հղումներ
Կատեգորիա:Ուկրաինայի Խարկովի մարզի Կրասնոկուտի շրջանի բնակավայրեր Կատեգորիա:Ուկրաինայի գյուղեր Կատեգորիա:1675 թվականին հիմնադրված բնակավայրեր
Թատրոնի և կինոարվեստի ազգային ակադեմիա
Թատրոնի և կինոարվեստի ազգային ակադեմիա, Քրիստյո Սարաֆովի անվան Թատրոնի և կինոարվեստի ազգային ակադեմիա (Национална академия за театрално и филмово изкуство „Проф. Панчо Владигеров“), բարձրագույն ուսումնական հաստատություն Բուլղարիայի մայրաքաղաք Սոֆիայում։ Թատրոնի և կինոարվեստի բնագավառի բուլղարական առաջին համալսարանն է։
Պատմություն
Հիմնադրվել է 1948 թվականին՝ լինելով իր տեսակի մեջ երկրի միակ հանրային և պետական կառույցը ։ Տարեկան ակադեմիա է ընդունվում շուրջ 120 ուսանող (այդ թվում 20 միջազգային ուսանող)։ Ակադեմիան տեղակայված է Սոֆիայի կենտրոնում գտնվող երեք հարակից շենքերում և ներառում է Ուսումնական դրամատիկական թատրոն (1957 թվականից), Ուսումնական տիկնիկային թատրոն (1966 թվականից), կինո և վիդեո դահլիճներ, կրթական տեսալսողական կենտրոն, ինչպես նաև ակադեմիական տեղեկատվական կենտրոն, որտեղ պահվում են 60.000 կտոր բուլղարական և միջազգային գրականություն։ Ակադեմիայի ուսանողական հանրակացարանը գտնվում է Studentski Grad-ում։
Արտաքին հղումներ
Կատեգորիա:Բուլղարիայի համալսարաններ
Վիսոցկի թեյ
Վիսոցկի թեյ (В. Высоцкий и К°), թեյի ընկերություն, որը հիմնադրվել է Ռուսական կայսրությունում 1849 թվականին, սակայն այժմ գործում է Իսրայելում։ Կազմակերպությունը գրասենյակներ ունի Անգլիայում և ԱՄՆ-ում։ Իսրայելում թեյի առաջատար մատակարար։
Պատմություն
Վիսոցկի թեյն աշխարհում ամենահին թեյ արտադրող ընկերություններից մեկն է։ Հիմնադրվել է 1849 թվականին Մոսկվայում Կալոնիմուս Վիսոցկու կողմից, որը ծնվել է Ռուսական կայսրության Ժագարե քաղաքում (ներկայումս՝ Լիտվա) ոչ հարուստ առևտրականի ընտանիքում։ Լավ կազմակերպելով բիզնեսը՝ Վիսոցկին մշտական գնորդներ ձեռք բերեց ամբողջ Ռուսական կայսրությունով, և 1904 թվականին ընկերությունն ընդլայնեց իր գործունեությունը նաև արտասահմանում՝ Գերմանիայում, Ֆրանսիայում, ԱՄՆ-ում և Կանադայում։ 1907 թվականին Վիսոցկին ստեղծեց անգլոասիական ընկերություն, որի գլխամասը գտնվում էր Լոնդոնում։ Ընկերության ղեկավարը հրեա հայտնի գրող և փիլիսոփա Ահադ հա Ամոմն էր ։ Ընկերությունը թեյի պլանտացիաներ ձեռք բերեց Հնդկաստանում և Ցեյլոնում (այժմ՝ Շրի Լանկա)։
1900-ական թվականների սկզբներին Վիսոցկու թեյի ընկերությունն աշխարհում ամենախոշորներից մեկն էր։ 1917 թվականի Հոկտեմբերյան հեղափոխությունից հետո ընկերությունը ազգայնացվեց, սակայն 2 ևս տարի անցավ մինչև այն հայտնվեց նոր ձեռքերում։
Խորհրդային Ռուսաստանում Հոկտեմբերյան հեղափոխությունից հետո հակահրեական ասացվածք էր տարածվել․ «Վիսոցկու թեյ, Բրոդսկու շաքար, իսկ Ռուսաստանը՝ Տրոցկու» ։
Երբ ընկերությունը դադարեցրեց իր գործունեությունը Ռուսաստանում, Վիսոցկին ընտանիքի հետ արտագաղթեց․ ապրում էր Եվրոպայում և ԱՄՆ-ում, նոր մասնաճյուղեր բացեց եվրոպական երկրներում։ Դանցիգի մասնաճյուղը (Լեհաստան) ղեկավարում էին Ալեքսանդր Չմերլինգը և թեյի մասնագետ, Վիսոցկի ընտանիքի շառավիղ Սողոմոն Զայդլերը։ 1936 թվականին Սիմոն Զայդլերը՝ Սողոմոնի որդին, զգալով մոտալուտ պատերազմի վտանգը, մեկնեց Լեհաստանից Պաղեստին։ Հետագա տարիներին Վիսոցկի ընտանիքի անդամներից շատերը զոհվեցին Հոլոքոստի ժամանակ, և ընկերությունը կորցրեց իր ակտիվները Եվրոպայում։ 1945 թվականին ընտանիքի շառավիղներին էր պատկանում ընկերության անգլոասիական մասնաճյուղը, որը դադարեցրեց իր գործունեությունն ընտանիքի անդամներից մեկի՝ Բորիս Լուրիեի մահից հետո, որը մահացավ 1950 թվականին ավտովթարից։
Ներկայումս (2016) երբեմնի հսկա ընկերությունից մնացել է միայն Իսրայելի ընտանեկան ընկերությունը, որը ղեկավարում է Շալոմ Զայդլերը (ծնվ․ 1946) ՝ Սիմոնի շառավիղը։ Ընկերության գլխամասը գտնվում է Թել Ավիվում, արտադրանքն իրականացվում է Գալիլեայում՝ ժամանակակից գործարանում, որտեղ աշխատում է մոտ 400 մարդ ։ Ընկերությունը զբաղեցնում է տեղի թեյի շուկայի 76%-ը և արտահանում է իր արտադրանքն ամբողջ աշխարհ՝ Կանադա, Մեծ Բրիտանիա, Ավստրալիա, Ճապոնիա, Հարավային Կորեա, Հունգարիա, Ռուսաստան, Ուկրաինա և ԱՄՆ։ Դիվերսիֆիկացնելով իր բիզնեսը՝ ընկերությունը զբաղվում է նաև ձեթի արտադրությամբ և ստեղծել է Վիսոցկի Գրուպ ընկերությունը՝ նրբախորտիկների սիրահարների և համադամասերների համար։
Արտաքին հղումներ
Կատեգորիա:Ընկերություններ այբբենական կարգով Կատեգորիա:Թեյ Կատեգորիա:Ընկերություններ
Իտագուասու
Իտագուասու (Itaguaçu), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Սանտա Թերեզայի գավառի կազմի մեջ։ Բնակչությունը կազմում է 15 310 մարդ՝ 2006 թվականի տվյալներով։ Գրավում է 530,388 կմ2 տարածք։ Բնակչության խտությունը՝ 28,9 մարդ/կմ²։
Պատմություն
Քաղաքը հիմնադրվել է 1915 թվականի փետրվարի 17-ին
Վիճակագրություն
Կատեգորիա:Բրազիլիայի բնակավայրեր Կատեգորիա:Էսպիրիտու Սանտու նահանգի բնակավայրեր
Գորյանե (գյուղ, Վելիժսկի շրջան)
Գորյանե (Горяне), գյուղ Ռուսաստանի Սմոլենսկի մարզի Վելիժսկի շրջանի կազմում։
Մարյինո (գյուղ, Կրասնոպոլիեի շրջան)
Մարյինո (Марїне), գյուղ Ուկրաինայի Սումիի մարզի Կրասնոպոլիեի շրջանում։
Գորյանե (գյուղ, Վելիժսկի շրջան)
Գտնվում է շրջանի հյուսիս-արևմտյան մասում՝ Վելիժ քաղաքից 20 կմ հյուսիս-արևելք, P133 Սմոլենսկ-Նևել մայրուղուց 21 կմ հյուսիս-արևելք, Արևմտյան Դվինա գետի ափին։ Գյուղից 80 կմ հարավ՝ Սմոլենսկ-Վիտեբսկ գծի վրա, գտնվում է Գոլինկի երկաթուղային կայարանը։
Մարյինո (գյուղ, Կրասնոպոլիեի շրջան)
2001 թվականի տվյալներով Մարյինո գյուղում բնակվում էր 58 մարդ։
Գորյանե (գյուղ, Վելիժսկի շրջան)
Պատմություն
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին ։
Մարյինո (գյուղ, Կրասնոպոլիեի շրջան)
Արտաքին հղումներ
Կատեգորիա:Ուկրաինայի Սումիի մարզի Կրասնոպոլիեի շրջանի բնակավայրեր Կատեգորիա:Ուկրաինայի գյուղեր
Գորյանե (գյուղ, Վելիժսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Մոշչենկի (գյուղ, Ուգրանսկի շրջան)
Մոշչենկի (Мощенки), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Քանյոն շրջան (Այդահո)
Քանյոն շրջան (Canyon County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 1.528 կմ² է, բնակչությունը՝ 131.441 մարդ (2010 թ. տվյալներով)։ Շրջկենտրոնն է Քալդուել բնակավայրը։ Կազմավորվել է 1892 թ.։
Կատեգորիա:Այդահոյի շրջաններ
Գորյանի (գյուղ, Կոզինսկոե գյուղական բնակավայր)
Գորյանի (Горяны), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Տանյա Թաքեր
Տանյա Դենայս Թաքեր, ամերիկացի  քանթրի երաժիշտ, երգիչ և երգերի հեղինակ, ով թողարկել է իր առաջին հիթը՝ «Delta Dawn»-ը 1972 թվականին 13 տարեկանում։ Հետագա տասնամյակների ընթացքում Թաքերը դարձել է այն հազվագյուտ կատարողներից մեկը, ով հասունության և կարիերայի ընթացքում չի կորցրել իր լսարանը։ Այդ ընթացքում նա թողարկել է մի շարք թոփ-10 և թոփ-40 հիթեր ։ Նա մի քանի հաջող ալբոմներ, քանթրի երաժշտության միության մրցանակների անվանակարգեր և հիթեր ունի, ինչպիսիք են «What's Your Mama's Name?» և «Blood Red and Goin' Down», «Lizzie and the Rainman», «Strong Enough to Bend», «Two Sparrows in a Hurricane» երգերը։ 2019 թվականին թողարկված «While I'm Livin'» ալբոմը հաղթել է Գրեմմի որպես լավագույն քանթրի ալբոմ, իսկ «Bring My Flowers Now» երգը այդ ալբոմից հաղթել է Գրեմմիի «Լավագույն քանթրի երգ» անվանակարգում։
Վաղ տարիներ
Թաքերը Ջես «Բո»-ի և Խուանիտա Թաքերի ընտանիքում չորրորդ երեխան էր։ Նրա հայրը ծանր սարքավորման օպերատոր էր, և ընտանիքը հաճախ տեղափոխվում էր, որ հայրը ավելի լավ աշխատանք գտնի։ Տանյայի վաղ մանկությունն անց է կացել հիմնականում Արիզոնա նահանգի Ուիլքոքս քաղաքում, որտեղ ընդամենը մեկ ռադիոկայան էր՝ KHIL-ը, որով միայն քանթրի երաժշտություն էր կատարվում։ Թաքերները հաճախում էին այնպիսի քանթրի աստղերի համերգներ, ինչպիսիք են Էրնեսթ Թաբն ու Մել Թիլիսը, իսկ Տանյայի քրոջը՝ Լակոստային, հաճախ գովում էին լավ վոկալային տվյալների համար։ Ութ տարեկանում Տանյան ասել է իր հորը, որ նույնպես ուզում է քանթրի երգչուհի դառնա ։
Երբ Թաքերները տեղափոխվել են Յուտա նահանգի Սենթ Ջորջ քաղաք, Խուանիտան վերցրել է Տանյային «Ջերեմի Ջոնսոն» ֆիլմի լսումներին։ Տանյան փորձում էր գլխավոր դեր ստանալ, սակայն նրան վերցրել են մի այլ՝ ավելի փոքր դերի համար։ Մոտովորապես այդ ժամանակ էլ նա ստացել է իր առաջին երաժշտական ընդմիջումը, երբ նրանց ընտանիքը հաճախել է Արիզոնա նահանգի Ֆինիքս քաղաքի փառատոնը։ Նրանք հույս ունեին, որ հայտնի կատարող՝ քանթրի երգիչ Ջուդի Ջինը, տեղ կգտնի Տանյայի համար իր շոուի մեջ։ Տանյան երգել է փառատոնի զվարճական ուղղությամբ տնօրենի համար, ինչից հետո նրան թույլատրել են երգել փառատոնի ժամանակ ։
Կարիերայի հայտնաբերում
Թաքերը դեբյուտել է Մել Թիլիսի հետ, ով այնքան էր տպավորված նրա տաղանդով, որ հրավիրել է Տանյային բեմ։ 1969 թվականին ընտանիքը տեղափոխվել է Նևադա նահանգի Հենդերսոն քաղաք, որտեղ Թաքերը հաճախ ելույթներ էր ունենում։ Վերջ ի վերջո, նա ձայնագրել է դեմո սկավառակ, որով կարողացել է գրավել երգերի հեղինակ Դոլորես Ֆուլերի ուշադրությունը։ Ֆուլերն ուղարկել է սկավառակն երաժշտական պրոդյուսեր Բիլի Շերիլին՝ CBS Records լեյբլի արտիստների և ռեպերտուարի ղեկավարին։ Շերիլը տպավորված էր դեմո սկավառակով և օգնել է Տանյային պայմանագիր կնքել Columbia Records-ի հետ։
1972-1979․ դեռահաս քանթրի աստղ
«Ես շնորհակալ եմ հաջողակ աստղերին և բարի Աստծոն այս երգի համար», ասել է Թաքերը Nine-O-One ցանցային ամսագրին 1988 թվականին ։
Նրանք երկրորդ սինգլը՝ «Love's The Answer»-ը դարձել է թոփ-10 հիթ 1972 թվականին։
Թաքերի երրորդ սինգլը՝ «What's Your Mama's Name»-ը, 1973 թվականի գարնանը դարձել է նրա առաջին համար մեկ հիթը։ Երկու այլ համար մեկ երգեր՝ «Blood Red and Goin' Down» և «Would You Lay with Me (In a Field of Stone)» հետևել են դրան, դարձնելով Թաքերին կարևոր աստղ։
1975 թվականին նա պայմանագիր է կնքել MCA Records լեյբլի հետ, որտեղ թողարկել է մի շարք հիթ սինգլներ, որոնք լույս են տեսել 1970-ականների վերջում։
Այդ հիթերի մեջ էր «Lizzie and the Rainman» երգը, որը համար մեկ քանթրի հիթ է դարձել, և Թաքերի՝ փոփ երաժշտության հիթ-շքերներում թոփ-40 զբաղեցրած միակ երգը։ 1975 և 1978 թվականների ընթացքում, Թաքերը թողարկել է մի շարք քանթրի հիթեր, ինչպիսիք են «San Antonio Stroll», «Here's Some Love» և «It's a Cowboy Lovin' Night» երգեր։
1978 թվականին նա որոշել է փոխել իմիջը և անցնել ռոք երաժշտության իր TNT ալբոմով։ Չնայած այդ ալբոմի շուրջ վիճաբանություններին և սեքսուալ շապիկին, հաջորդ տարի այն դարձել է ոսկե։
Ալբոմից երկու հիթային սինգլներ կային՝ «I'm a Singer, You're the Song» և «Texas (When I Die)» երգերը։
1979-1984․ վաճառքների անկում և անձնական պայքարներ
Նա մի քանի սիրահարներ ուներ՝ քանթրի երգիչ Մերլ Հագարդը, դերասան Դոն Ջոնսոնը, փոփ երգիչ Էնդի Գիբը, և ամենանշանավորը՝ Գլեն Քեմփբելը, ում հետ նա թողարկել է «Dream Lover» հիթ դուետը։
1986-1997․ Վերադարձ
1986 թվականին Թաքերը պայմանագիր է կնքել Capitol Records-ի հետ; նա վերադարձել է հիթ-շքերթներ «One Love at a Time» երգով, որը զբաղեցրել է երրորդ հորիզոնական։ Նրա կարիերան վերականգնվել է 1986 թվականին «Girls Like Me» ալբոմով, որի մեջ են մտել 4 թոփ-10 քանթրի սինգլներ։ 1988 թվականին նա երեք համար մեկ երգեր ուներ՝ «I Won't Take Less Than Your Love», «If It Don't Come Easy», և «Strong Enough to Bend» ։
1988 թվականին Թաքերը առաջադրվել է քանթրի երաժշտության միության կողմից «տարվա կին վոկալիստ» անվանակարգում։ Այդ ժամանակ նա շատ այլ մրցանակներ է ստացել։ Նրա ներդրումը քանթրի երաժշտության մեջ պագևատրվել է, երբ քանթրի երաժշտության միությունը 1991 թվականին ճանաչել է նրան «տարվա կին վոկալիստ», թեև նա բաց է թողել այդ միջոցառումը՝ երկրորդ երեխայի ծննդաբերության պատճառով։ 1990-ականների սկզբին նրա ութ հաջորդ սինգլները հասել են թոփ-10, ներառյալ «Down To My Last Teardrop», «(Without You) What Do I Do with Me» և «Two Sparrows in a Hurricane» երգերը ։
Նրա 1993 թվականի ալբոմը՝ «Greatest Hits 1990-1992»-ը բարձրացել է մինչև 15-րդ հորիզոնական և 18-րդ հորիզոնական՝ քանթրի ալբոմների հիթ-շքերթում։ Liberty Records-ը փոխարինվել է Capitol Nashville-ին 1994 թվականին։
2000-ներկա․ Երաժշտական կարիերան այսօր
2002 թվականին նա թողարկել է «Tanya» ալբոմը, որը տարածվել է Capitol Records լեյբլում։ Ալբոմը պրոդյուսավորել է նրա ամուսին Ջերի Լասեթերը և ներառել է Վինս Գիլի վոկալը։ 2009 թվականին Թաքերը ստորագրել է միանգամյա պայմանագիր Saguaro Road Records-ի հետ ։ Տանյայի նախագիծը՝ «Lonesome Town»-ը հետաձգվել է, որպեսզի նա թողարկի իր կարիերայի առաջին քավեր ալբոմը՝ «My Turn»-ը։ Այն թողարկվել է 2009 թվականի հունիսին և 27-րդ հորիզոնական զբաղեցրել Billboard-ի քանթրի հիթ-շքերթում ։ Առաջին սինգլը՝ «Love's Gonna Live Here»-ը թողարկվել է ռադիոյով և մատչելի է միայն որպես թվային սինգլ ։
Դա Բաք Օուենսի դասական հիթի րեմեյկն է։ Ալբոմը ներառում է այնպիսի դասական քանթրի հիթեր, ինչպիսիք են «Wine Me Up», «Lovesick Blues», «You Don't Know Me», «Ramblin' Fever», «Walk Through This World With Me», «Big Big Love», «Crazy Arms», «After the Fire Is Gone» և «Oh Lonesome Me» ։
Թեքերը հայտնվել է 2012 թվականի Թերի Քլարքի «Classic» ալբոմում ։
2017 թվականի հունիսին Թաքերը ներառվել է Rolling Stone ամսագրի «Բոլոր ժամանակների 100 մեծագույն արտիստներ» ցանկում։
Գլեն Քեմփբելի մահից հետո՝ 2017 թվականի օգոստոսի 8-ին, Թաքերը թողարկել է իր առաջին սինգլը՝ «Forever Loving You»-ն, որի հեղինակն է Թենեսի նահանգի սենատոր Ռասթի Քրոուն ։ Երգի թողարկումը զայրույթ է առաջացրել լսողների մոտ ։ Թաքերը պնդել է, որ երգից աշխատած բոլոր միջոցները անցնելու են Ալցգեյմերի հիվանդությամբ տառապող մարդկանց բուժման համար  ։
2020 թվականի հունվարի 26-ին Տանյա Թաքերը հաղթել է իր առաջին Գրեմմի մրցանակը «Bring My Flowers Now» և «While I'm Livin» երգերի համար։
Այլ աշխատանքներ
1997 թվականին Թաքերը հրատարակել է ինքնակենսագրություն՝ Նիկելի երազներ․ Իմ կյանքը ։
Անձնական կյանք
Թաքերը հարաբերություններ է ունեցել տարբեր արտիստների հետ, հատկապես Գլեն Քեմփբելի ։ Նա նույնպես հանդիպում էր Մերլ Հագարդի, Էնդի Գիբի և Դոն Ջոնսոնի հետ։
Թաքերը նաև հանդիպում էր Նեշվիլից երաժիշտ Ջերի Լասեթերի հետ։ Նրանք նշանադրվել է առաջին անգամ 1997 թվականին և երկրորդ անգամ՝ 1999-ին։ Մի քանի օր մնացած մինչև հարսանիքը, Թաքերը չեղյալ է համարել արարողությունը, երբ հասկացել է, որ հղի է երրորդ անգամ։ Նա հայտնել է, որ չի հարսանեկան զգեստ հագնել հղի վիճակում ։
Թաքերի երկու եղբայրներից մեկը՝ Ռոբերտը, մահացել է 2017 թվականի սեպտեմբերիին թոքաբորբից։
Արտաքին հղումներ
Կատեգորիա:Քանթրի երաժշտություն Կատեգորիա:Ռոք երգչուհիներ Կատեգորիա:Փոփ երգչուհիներ Կատեգորիա:Ամերիկացի ռոք երգչուհիներ Կատեգորիա:Ամերիկացի փոփ երգչուհիներ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի ամերիկացի երաժիշտներ Կատեգորիա:20-րդ դարի ամերիկացի երգչուհիներ
Ուտկովսկի գյուղական խորհուրդ (Խարկովի մարզ)
Ուտկովսկի գյուղական խորհուրդ  (Утківська селищна рада), Ուկրաինայի Խարկովի մարզի Խարկովսկի շրջանում ։
2001 թվականի տվյալներով Ուտկովսկի գյուղական խորհրդում բնակվում էր 2031 մարդ։ Բնակավայրը զբաղեցնում է 27.62 կմ² տարածք։ Բնակչության խտությունը կազմում էր 73.53 մարդ/կմ²։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1920 թվականին հիմնադրված բնակավայրեր
Վիկտոր Ադեն
Կենսագրություն
1903 թվականին ավարտել է Մոսկվայի նկարչության, քանդակագործության և ճարտարապետության ուսումնարանը, ապա 1908 թվականին` Սանկտ Պետերբուրգի Արվեստի բարձրագույն ուսումնարանը։ Սանկտ Պետերբուրգի գեղարվեստի ակադեմիան ավարտելուց հետո նրան ուղարկել են Գերմանիա` ուսումը շարունակելու, որտեղ նա սկսել է աշխատել կինեմատոգրաֆիայի ոլորտում։ Այցելել է Իտալիա և ֆրանսիա։
Գլխավորապես համագործակցել է գերմանական կինոստուդիաների հետ։ Մասնակցել է «Խարանվածները» ֆիլմի ստեղծմանը (1921 թվական, ռեժիսոր` Կ. Ֆրեյոր)։
1925 թվականից աշխատել է ԽՍՀՄ կինոարտադրությունում այնպիսի ռեժիսորների հետ, ինչպիսիք են Բորիս Բառնետը, Սերգեյ Յուտկևիչը, Իվան Պիրևը, Աբրահամ Ռոմը, Նիկոլայ Շենգելայա, Ստեփան Կևորկովը և ուրիշներ։
Արտաքին հղումներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:Խորհրդային նկարիչներ
Մարչենկի (գյուղ, Կրասնոպոլիեի շրջան)
Մարչենկի (Марченки), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Մարչենկի գյուղում բնակվում էր 6 մարդ։
Արտաքին հղումներ
Կատեգորիա:Ուկրաինայի Սումիի մարզի Կրասնոպոլիեի շրջանի բնակավայրեր Կատեգորիա:Ուկրաինայի գյուղեր
Քրիստոնեության ընդունումը Բոհեմիայում
Քրիստոնեության ընդունումը Բոհեմիայում, 9-րդ դարի վերջերին Բոհեմիայում քրիստոնեական գաղափարական ուսմունքի տարածումն ու հետագայում ընդունումը որպես պետական կրոն ։ Ինչպես ավատատիրական հարաբերություններով զարգացող մյուս նորաստեղծ եվրոպական ազգային պետություններում, այնպես էլ Բոհեմիայում (ի սկզբանե՝ Բոհեմիայի իշխանություն և ապա՝ թագավորություն), նոր կրոնի ընդունումը մեծապես պայմանավորված էր պետական համակարգի ամրապնդման և ֆեոդալական խռովությունների ճնշման ձգտումով։ Մյուս դասային միապետությունների օրինակով, Բոհեմիայում ևս արտահայտված էր ավատատիրական աստիճանակարգությունը և դա է պատճառը, որ քրիստոնեությունը՝ որպես նոր կրոն, ի սկզբանե տարածում է գտնվում արքունի վերնախավի շրջանում։
Բոհեմիայի (ավելի ընդգրկուն իմաստով՝ չեխական հողերի) քրիստոնեացման գործընթացը սկսվում է 9-րդ դարի վերջին տասնամյակում՝ 884 թվականին՝ Բոհեմիայի իշխան Բորժիվոյ I-ի մկրտությամբ։ Նախորդ տասնամյակում քրիստոնեական ուսմունքը Չեխիայում տարածվել էր «սլավոնական առաքյալների»՝ բյուզանդացի միսիոներներ Կյուրեղի և Մեթոդիոսի ջանքերով։ Սկզբնական շրջանում գաղափարական առումով Բոհեմիայի քրիստոնեական ծեսը հարում էր արևելաքրիստոնեական ուղղափառ եկեղեցու (ավելի կոնկրետ՝ ռուս ուղղափառության) հանդիսակարգերին։ Հետագայում՝ արևմտաեվրոպական ազդեցությամբ և աշխարհաքաղաքական իրողություններով պայմանավորված, Բոհեմիայի եկեղեցին ընդունում է Հռոմի կաթոլիկ եկեղեցու հավատքի շեշտադրումներն ու առանձնահատկությունները։ Արդյունքում՝ սկսվում են բոհեմների շարունակական բախումները չեխական հողերում բնակվող կաթոլիկ մորավների հետ։ 895 թվականին Պրահայի թեմն անցնում է Հռոմի կաթոլիկ եկեղեցու Ռեգենսբուրգյան եպիսկոպոսների նստավայրի առաջնորդության սահմաններում։ 973 թվականին Պրահայում հիմնվում է առանձին եպիսկոպոսարան ։
10-րդ դարում չեխական կաթոլիկ եկեղեցու շարքերն են համարում առաջին տեղական սրբերը․ դրանք էին Բորժիվոյ իշխանի կինը՝ Լյուդմիլա Չեխը, վերջինիս թոռ Սուրբ Վացլավը, ինչպես նաև Բոհեմիայի եպիսկոպոս Ադալբերտ Պրահացին ։ Սուրբ Վացլավի (աշխարհիկ անունով՝ Բոհեմիայի իշխան Վացլավ I-ը) ավարտին է հասցնում չեխական հողերի քրիստոնեացման գործընթացը՝ այն դարձնելով Բոհեմիայի թագավորության գրեթե ամբողջ բնակչության կողմից դավանվող կրոն ։ Բոհեմիայի իշխան Բոլեսլավի դուստրը՝ Դոմբրուվկան, ամուսնանում է հարևան երկրի արքա Միեշկո I-ի հետ, ում էլ բախտ է վիճակվում դառնալ Լեհաստանի առաջին քրիստոնյա արքան ։ 11-րդ դարի սկզբնին Բոհեմիան Չեխիայի միավորման իղձով համակված ռազմակալում է մորավների հողերը՝ վերջիններիս պարտադրելով կաթոլիկությունը ։
Ծանոթագրություններ
Կատեգորիա:Եվրոպայի քրիստոնեացում Կատեգորիա:Չեխիայի պատմություն Կատեգորիա:Բոհեմիա Կատեգորիա:884
ՆԱՏՕ-ի կրկնակի որոշում
«ՆԱՏՕ-ի երկկողմանի որոշումը» (գերմ.՝ NATO-Doppelbeschluss) ռազմական և ռազմավարական որոշումների համակարգ է, որն ընդունվել է Միացյալ Նահանգների, Միացյալ Թագավորության, Ֆրանսիայի և Արևմտյան Գերմանիայի ղեկավարների կողմից 1979 թվականի դեկտեմբերի 12-ին, 1979թ. ՆԱՏՕ. Այն վերաբերում էր խորհրդային միջին հեռահարության հրթիռային համալիրների տեղակայմանը, որոնք հայտնի են որպես ՍՍ-20, և որպես հակազդեցություն՝ Արևմտյան Եվրոպայում ամերիկյան միջին հեռահարության հրթիռային համակարգերի աստիճանական տեղակայմանը։ Որոշումն ուղեկցվել է Մոսկվայի հետ միջին հեռահարության հրթիռների վերացման շուրջ շարունակվող բանակցություններով։
Նախապատմություն
1974 թվականին Խորհրդային Միությունը սկսեց փորձարկումները, իսկ 1976 թվականին այն տեղակայեց «Պիոներ» կոչվող միջին հեռահարության բալիստիկ հրթիռային համակարգը, որը չէր ընկնում 5500 կիլոմետրից ավելի հեռահարության զենքի սահմանափակումների տակ։ Pioneer համակարգն ուներ մինչև 5500 կիլոմետր արդյունավետ հեռահարություն։ Առաջին հրթիռային գունդը մարտական ​​հերթապահություն մտավ 1976 թվականի օգոստոսին Բելառուսի Պետրիկովի մոտ, իսկ 1978 թվականից Pioneer համակարգը սկսեց մեծ մասշտաբով փոխարինել միջին հեռահարության բալիստիկ հրթիռների հին համակարգերին, ինչպիսիք են R-12-ը և R-14-ը։. Pioneer համակարգի ամենատարածված փոփոխություններից մեկն ուներ երեք անհատական ​​կառավարվող միջուկային մարտագլխիկներ, մինչդեռ նախորդ տարբերակն ուներ միայն մեկը։ Համակարգը նաև առանձնացրել է բարելավված ճշգրտություն և շարժունակություն։ Բացի այդ, Խորհրդային Միությունը վերափոխեց գերձայնային Tu-22M ռմբակոծիչը ռազմավարական մակարդակի, որը նշանակվեց որպես Tu-22M2 (ՆԱՏՕ-ն ճանաչեց նրա ռազմավարական կարգավիճակը 1976 թվականին)։
1972-1979 թվականներին Վաշինգտոնի և Մոսկվայի միջև բանակցություններ են վարվել ռազմավարական սպառազինությունների սահմանափակման վերաբերյալ (OCB-2/SALT-2): Սակայն միջին հեռահարության «Պիոներ» հրթիռները դուրս են եկել երկու գերտերությունների երկկողմ բանակցային գործընթացի շրջանակներից։
Առաջինը, ով ուշադրություն հրավիրեց Արևմտյան Եվրոպայի համար նոր հրթիռային համակարգերի վտանգի վրա, Արևմտյան Գերմանիայի դաշնային կանցլեր Հելմուտ Շմիդտն էր։ Նա հայտնի էր պաշտպանական հարցերում իր փորձառությամբ և հավասարակշռության ռազմավարությանը իր ամուր նվիրվածությամբ։ Արեւմտյան գերմանացի քաղաքական գործիչը առաջին անգամ հանրության ուշադրությանն է ներկայացրել 1977 թվականին Լոնդոնի Ռազմավարական հետազոտությունների ինստիտուտում ունեցած իր ելույթի ժամանակ։ Շմիդտը հայտարարեց, որ նոր տեղակայված խորհրդային հրթիռները զգալիորեն խաթարեցին Եվրոպայում ռազմա-ռազմավարական հավասարակշռության ընդհանուր իրավիճակը։ Նա ՆԱՏՕ-ի իր դաշնակիցներին կոչ է արել հակաքայլեր ձեռնարկել։ Նրա հիմնական գաղափարը այսպես կոչված կապն էր, որը ներառում էր Միացյալ Նահանգների պատրաստակամությունը՝ որպես Արևմուտքի առաջատար միջուկային տերություն, պաշտպանել իր ազգային անվտանգությունը՝ միաժամանակ կատարելով իր արևմտաեվրոպական դաշնակիցների պաշտպանական երաշխիքները։ Կանցլեր Շմիդտը և նրա կողմնակիցները մտավախություն ունեին, որ ԱՄՆ-ը, չվտանգվելով SS-20 հրթիռներով, կարող է հետ կանչել իրենց երաշխիքները՝ առանց Հյուսիսային Ամերիկայի դեմ ռազմավարական միջուկային զենք ներգրավելու՝ ի պատասխան Խորհրդային Միության կողմից Արևմտյան Գերմանիայի դեմ այդ հրթիռների հիպոթետիկ օգտագործմանը, Միացյալ Թագավորություն, Իտալիա և Բենիլյուքսի երկրներ։ Որպես սիմետրիկ պատասխան՝ Շմիդտը պատկերացնում էր միջին հեռահարության նմանատիպ ամերիկյան հրթիռային համակարգերի տեղակայումը Արևմտյան Եվրոպայում։ Նախագահ Ջիմի Քարթերի վարչակազմն ավելի շատ հակված էր ռազմավարական սպառազինությունների կրճատման բանակցություններին՝ որպես «դատենտային» քաղաքականության մաս։ Խաթարված հավասարակշռությունը վերականգնելու համար ԱՄՆ-ը մտադիր էր նեյտրոնային զենք տեղակայել Արևմտյան Գերմանիայում։ Թեև նման ծրագրերը զգալի հնչեղություն առաջացրեցին Արևմտյան Եվրոպայի երկրներում, սակայն դրանք չլուծեցին հիմնական խնդիրը. ԱՄՆ-ը չէր տվել իր հիմնարար համաձայնությունը և դեռ միջոցներ չուներ Արևմտյան Եվրոպայում միջին հեռահարության հրթիռային համակարգեր տեղակայելու համար։
1979 թվականի հունիսի 18-ին Վիեննայում ձեռք է բերվել արձակման սարքերի սահմանափակման մասին համաձայնագիրը (OCB-2/SALT-2):
«Կրկնակի որոշման» մշակումն ու ընդունումը 1979 թ
1979 թվականի դեկտեմբերի 12-ին Բրյուսելում ՆԱՏՕ-ի գագաթնաժողովում, որին մասնակցում էին ՆԱՏՕ-ի անդամ բոլոր երկրների ներկայացուցիչները, բացի Ֆրանսիայից, երկու մասից բաղկացած որոշում ընդունվեց.
Արդյունքներ
Pershing-2 հրթիռների տեղակայումը սկսվել է Արևմտյան Գերմանիայում 1983 թվականի նոյեմբերի 30-ին (Able Archer 83 զորավարժություններից հետո) և ավարտվել 1985 թվականի վերջին։ Ընդհանուր առմամբ տեղակայվել է 108 արձակման կայան։
Բացի այդ, տեղակայվել են նաև Tomahawk հրթիռներ։ 1987-ին զինաթափման պահին ծրագրված 464-ի փոխարեն տեղակայվել էր 304 հրթիռ։ Բաշխումը հետևյալն էր. պլանավորված), 16-ը Նիդեռլանդներում (պլանավորված 48), և ոչ մեկը Բելգիայում (պլանավորված 48)։
Հղումներ
Կատեգորիա:ԽՍՀՄ-ԱՄՆ հարաբերություններ Կատեգորիա:Սառը պատերազմ Կատեգորիա:ՆԱՏՕ
Չեբուրեկ
Չեբուրեկ (ղրիմյան թաթարերենով` çiberek), մոնղոլական և թյուրքական ժողովուրդների ավանդական կերակրատեսակ։ Չեբուրեկ բառը վերցված է ղրիմյան թաթարերենից և թարգմանաբար նշանակում է «հում կարկանդակ» (çiy, չիյ - հում, börek, բյորեկ - կարկանդակ)։
Պատրաստման եղանակը
Չեբուրեկն իրենից ներկայացնում է անեկ խմորից պատրաստված կարկանդակ, որի միջուկը ըստ ժամանակակից բաղադրատոմսի` մսի խճողակն է, իսկ ըստ ավանդական բաղադրատոմսի` մանր կտրատված միսը, զանազան համեմունքներով (հաճախ կծու)։ Ըստ ժամանակակից պատրաստման եղանակի, այն տապակում են ձեթի մեջ, իսկ ըստ ավանդական եղանակի` կենդանական ճարպով (հաճախ ոչխարի) ։ Որպես միջուկ` հաճախ օգտագործում են պանիր, կարտոֆիլ, սունկ, կաղամբ և սոխով ու բրնձով ձու։ Չեբուրեկը պատրաստում են առանց խմորիչի։ Խճողակը հիմնականում ոչխարի ճարպոտ միսն է, որին խառնում են սոխ և պղպեղ։ Այն տապակում են 200 °C-ի հասնող մեծ քանակությամբ ձեթի մեջ։ Մատուցվում է տաք վիճակում։
Չեբուրեկը տարածված է նաև կովկասյան ազգերի մոտ ։ Թուրքերեն այն կոչվում է çiğ börek, մոնղոլերեն` хуушуур, ադրբեջաներեն` ət qutabı:
Ծանոթագրություններ
Կատեգորիա:Մոնղոլական խոհանոց Կատեգորիա:Թաթարական խոհանոց
(3612) Պիլե
(3612) Պիլե (Peale), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 13-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,440303 ա. մ., առավելագույնը մոտենում է 1,992 ա. մ. հեռավորության վրա և հեռանում 2,8886 ա. մ. ։ Արեգակի շուրջ մեկ ամբողջական պտույտ է կատարում 1392,4 երկրային օրվա ընթացքում, իր ուղեծրով շարժվելով միջինում 0,258546 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,38° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուրբ Եղիշե եկեղեցի (Վարդաշեն)
Պատմություն
Եկեղեցու հիմնադրման վերաբերյալ կան երկու տարբեր տեսություններ։ Ըստ վարկածներից մեկի՝ այն հիմնադրել է եպիսկոպոս Պետրոս Սիլիկովը 1822 թվականին, սակայն, ըստ տեղի ուդի ազգագրագետ Միխայիլ Բեժանովի, հենց նրա նախահայրը՝ Իոսիֆ Բեժանովն է կառուցել է այս եկեղեցին ։ Այնուամենայնիվ, երկու աղբյուրներն էլ համընկնում են ամսաթվի և դրա՝ որպես Արևելյան Ուղղափառ եկեղեցու հիմնադրման հարցում։ Վրացի հետազոտող Ռոլանդ Թոփչիշվիլիի խոսքով՝ ավելի ուշ եկեղեցին անցել է հայկական եկեղեցու իրավասության տակ, և Սիլիկովների ընտանիքի որոշ անդամներ հայացել են, ինչը, հնարավոր է, վեճի պատճառ է դարձել ։ Նման ճյուղավորման լավագույն օրինակը կարելի է տեսնել ի դեմս Մովսես Սիլիկյանի՝ հայկական դավանանքի էթնիկ ուդի, և Զինոբի Սիլիկաշվիլիի՝ ուղղափառ դավանանքի ուդի։ Խորհրդային իշխանությունից հետո եկեղեցին դադարեց գործել։
Որպես թանգարան
Վարդաշենի (Օղուզի) տարածաշրջանային պատմա-ազգագրական թանգարանը (ադրբեջաներեն ՝ Oğuz Tarix-Diyarşünaslıq Muzeyi) եկեղեցու շենքում հիմնադրվել է 1981 թվականի փետրվարի 19-ին։ Ներկայումս թանգարանն ունի 4441 ցուցանմուշ ։ Նրա գործունեության առաջին տարիներին հիմնական ֆոնդում կար ընդամենը 200 ցուցանմուշ։ Այստեղ ներկայացված են տեղի բնակիչների պատմության, մշակույթի, ազգագրության և արհեստների շատ արժեքավոր օրինակներ։ Այստեղ ցուցադրվում են նաև տարածաշրջանում հնագիտական պեղումների ժամանակ ձեռք բերված նյութական մշակույթի 168 նմուշներ։
Շտեմարան պատանի գիտելյաց
«Շտեմարան պատանի գիտելյաց», պատկերազարդ կրոնական ամսագիր։ Ամերիկյան միսիոներների հրատարակություն։ Լույս է տեսել 1839—1842 թթ., 1844—1846 թթ., 1854 թվականին, Զմյուռնիայում, ապա՝ Կոստանդնուպոլսում։ Պրոպագանդել է կրոնը, Աստվածաշնչի դրույթները, ձգտել բողոքականություն տարածել հայկական շրջաններում՝ մասնավորապես երիտասարդության մեջ։ Տպագրել է նաև ազգագրության, երկրագիտության, աստղաբաշխության, ժամանակի գիտական նվաճումների վերաբերյալ հոդվածներ, հրատարակել բարոյախոսական զրույցներ ու լեգենդներ, հեքիաթներ, խրատներ, ասույթներ։
Կատեգորիա:Թուրքիայի հայկական ամսագրեր Կատեգորիա:Հայկական կրոնական պարբերականներ Կատեգորիա:Պարբերականներ այբբենական կարգով
Սան Միգել դու Պասա Կուատրու
Սան Միգել դու Պասա Կուատրու (São Miguel do Passa Quatro), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Պիրիս դու Ռիու գավառի կազմի մեջ։ Բնակչությունը կազմում է 3970 մարդ՝ 2006 թվականի տվյալներով։ Գրավում է 537,781 կմ2 տարածք։ Բնակչության խտությունը՝ 7,4 մարդ/կմ²։
Քաղաքի տոնը նշվում է հունվարի 9-ին։
Պատմություն
Քաղաքը հիմնադրվել է 1988 թվականի հունիսի 9-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Արցախի վտանգված հայկական քրիստոնեական ժառանգությունը (գիրք)
Արցախի վտանգված հայկական քրիստոնեական ժառանգությունը (THE ENDANGERED CHRISTIAN ARMENIAN HERITAGE OF ARTSAKH, АРМЯНСКОЕ ХРИСТИАНСКОЕ НАСЛЕДИЕ АРЦАХА, ОКАЗАВШЕЕСЯ ПЕРЕД УГРОЗОЙ УНИЧТОЖЕНИЯ), Հայկական ճարտարապետությունն ուսումնասիրող հիմնադրամի կողմից 2022 թվականին հրատարակված գիրքը հեղինակն է Րաֆֆի Քորթոշյանը։ Հրատարակվել է ՀՀ ԿԳՄՍ նախարարության տրամադրած դրամաշնորհով, ՀՃՈՒ հիմնադրամի գիտական խորհրդի երաշխավորությամբ և պրոֆեսոր Թալին Գրիգորի խմբագրությամբ University of California,Davis : Բաղկացած է երկու բաժիններից։ Առաջինում ներկայացվում է 1991 թվից մինչև 2020 թթ. Ադրբեջանի ենթակայության տակ գտնվող տարածքներում հայկական հուշարձանների ոչնչացումը փաստող նյութեր (իրականություններն ավելի տեսանելի դարձնելու համար փաստերը ներկայացնել նաև թվային տարբերակով՝ QR կոդերի միջոցով)։ Երկրորդում՝ Արցախյան 44-օրյա պատերազմից հետո Ադրբեջանի զինված ուժերին անցած և վտանգված պատմամշակութային հուշարձաններն ըստ շրջանների (Հադրութ, Քարվաճառ, Քաշաթաղ, Ասկերան, Մարտակերտ, Մարտունի, Շուշի)։ Նպատակ ունի մերկացնել Ադրբեջանի Հանրապետության մշակութային ցեղասպանության քաղաքականությունը, ինչպես նաև օտար հանրությանը ներկայացնել Արցախի վտանգված հայկական մշակույթը։
Հասանօվա
Հասանօվա, գյուղաքաղաք Արևմտյան Հայաստանում, Էրզրումի վիլայեթի Կամախի գավառակում ։ Գտնվում էր Արևմտյան Եփրատի աջ կողմի վտակ Կուրուչայի ստորին հոսանքի ձախ կողմում, Կամախ քաղաքից 42-43 կմ հարավ-արևմուտք։ Հանդիսանում էր Հասանօվա կամ Գուրուչայ գյուղախմբի կենտրոնը։
Պատմություն
Հասանօվան ավերվել է 1915 թվականի Մեծ եղեռնի ժամանակ։
Բնակչություն
Հնում եղել է մեծ ու մարդաշատ գյուղաքաղաք։ 1909 թվականին ուներ 44 տուն` 211 հայ բնակչով։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։
Պատմամշակութային կառույցներ
Հասանօվան ուներ '''Ս. Աստվածածին''' անունով եկեղեցի։
Կրթություն
Գյուղաքաղաքում գործում էր վարժարան, որը 1872-1873 թվականներին ուներ 18 աշակերտ ։
Ծանոթագրություններ
Կատեգորիա:Արևմտյան Հայաստանի գյուղեր